গেল ২৬ জুলাই সন্ত্রাসীদের মধ্যে দফায় দফায় গুলি বিনিময় হলে এলাকাবাসী গ্রাম ও নিজেদের ঘর বাড়ি ছেড়ে প্রাণের ভয়ে এলাকা ত্যাগ করে। গুলি বিনিময়ের ঘটনায় একজন গ্রামবাসী নিহত হয়। এসময় সন্ত্রাসীরা পাড়াগুলোতে লুটতরাজ চালিয়ে অধিকাংশ গ্রামবাসীর মোবাইল ফোন, ৬টি গরু, ১৭টি ছাগল অস্ত্রের মুখে জোর পূর্বক ছিনিয়ে নেয়। এছাড়াও সন্ত্রাসী কর্মকাণ্ডের ফলে ডাঙ্গাছড়া সরকারি প্রাথমিক বিদ্যালয় এর উন্নয়ন কাজও স্থগিত হয়ে পড়ে। এলাকার পুরুষদের ওপর শারীরিক নির্যাতন চালানো হয়েছে বলেও জানা যায়।